भागलपुर । जमीन का मामला सुलझाने और बांका एसपी के नाम पर अवैध वसूली करने की शिकायत पर बांका जिले में बड़ी कार्रवाई हुई है। एसपी ने इस मामले को गंभीरता से लेते हुए मामले की जांच के बाद जिला यातायात पदाधिकारी दारोगा आशीष कुमार को निलंबित कर दिया है। वहीं इस मामले में दारोगा आशीष कुमार व तातारपुर इलाके के उर्दू बाजार निवासी दलाल संजय भट्ट पर जालसाजी की प्राथमिकी सराय निवासी जनक दुलारी देवी के नाम पर दर्ज की गई है। दोनों पर जमीन पर कब्जा दिलाने के लिए और एसपी की धौंस दिखाकर जनकदुलारी देवी और उसके पुत्र नीरज कुमार से रुपये वसूली का आरोप है।